રાષ્ટ્રીય સ્વયં સેવક સંઘ (આરએસએસ)એ 7 જૂનના નાગપુરમાં યોજાનાર એક કાર્યક્રમમાં ભાગ લેવા માટે પૂર્વ રાષ્ટ્રપતિ પ્રણવ મુખરજીને આમંત્રણ આપ્યું હતું, જે તેમણે સ્વીકાર્યું હતું. સંઘના કાર્યક્રમમાં મુખરજીને આમંત્રણ મોકલવાને લઈને હવે રાજકીય ગરમાવો આવી ગયો છે. પ્રવણ મુખરજીને સંઘનું આમંત્રણ રાજકીય પંડિતો માટે એટલે મહત્વનું છે કે લગભગ પોતાના પાંચ દાયકાથી વધુના લાંબા રાજકીય અનુભવમાં તેઓએ હંમેશા સંઘની ટિકા કરી છે. રસપ્રદ બાબત એ છે કે પ્રણવ મુખરજી જ એ શખ્સ છે, જેમણે ઓલ ઈન્ડિયા કોંગ્રેસ કમિટીના પ્લેનેરી સેશન્સમાં એ તમામ પ્રસ્તાવો તૈયાર કર્યા છે જેમાં સંઘને આતંકી ગતિવિધિઓમાં લિપ્ત હોવાના અને સાંપ્રદાયિકતા માટે દોષિ ઠેરવવામાં આવ્યો છે.